Във връзка с постъпили в РИОСВ-Пловдив допълнителна информация с вх. № ОВОС-457-8/21.05.2026г., допълнителна информация с вх. № ОВОС-457-4/24.03.2026г., допълнителна информация с вх. № ОВОС-457-1/19.02.2026г. и уведомление за инвестиционно предложение с вх. № ОВОС-457/17.02.2026 г. за ИП: „Водовземане от подземни води, чрез изграждане на три броя нови водовземни съоръжения – тръбен кладенец №1 с дълбочина 110 метра, тръбен кладенец №2 с дълбочина 70 метра, тръбен кладенец №3 с дълбочина 80 метра“ в поземлени имоти с идентифкатори 51069.14.36, 51069.4.7 и 51069.6.7 по КК и КР на село Найден Герово, Община Съединение, Област Пловдив и писмо изх. № ПУ-01-360-5/13.07.2026г. на Басейнова Дирекция Източнобеломорски район Пловдив, с възложител: „ОМЕГА АГРО“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)
	Инвестиционното предложение попада в обхвата на т. 2, буква „г“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)

Имотите не попадат в Защитена зона и Защитена територия. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000444 Река Пясъчник..


Копие на писмото е изпратено до Община Съединение и Кметство с. Найден Герово, БД ИБР
[bookmark: _GoBack]Отговорено от РИОСВ-Пловдив на 24.07.2026г.
 


